CELEX: C2006/326/60
Language: fi
Date: 2006-12-30 00:00:00
Title: Asia C-426/06: Kanne 17.10.2006 — Euroopan yhteisöjen komissio v. Helleenien tasavalta

30.12.2006   
            
            
               FI
            
            
               Euroopan unionin virallinen lehti
            
            
               C 326/29
            
         Kanne 17.10.2006 — Euroopan yhteisöjen komissio v. Helleenien tasavalta
   (Asia C-426/06)
   (2006/C 326/60)
   Oikeudenkäyntikieli: kreikka
   Asianosaiset
   
      Kantaja: Euroopan yhteisöjen komissio (asiamiehet: S. Pardo Quintillán ja M. Konstantinidis)
   
      Vastaaja: Helleenien tasavalta
   Vaatimukset
   
               —
            
            
               Yhteisöjen tuomioistuimen on todettava, että Helleenien tasavalta ei ole noudattanut yhteisön vesipolitiikan puitteista 23.10.2000 annetun Euroopan parlamentin ja neuvoston direktiivin 2000/60/EY (1) 2, 4 ja 5 artiklan, 6 artiklan 2 kohdan, 7 artiklan, 8 artiklan 1 ja 2 kohdan, 9 artiklan, 10 artiklan 2 kohdan, 11 artiklan 2–6 kohdan, 13 artiklan 4 kohdan, 14 artiklan eikä 24 artiklan 1 kohdan mukaisia velvoitteitaan, koska se ei ole toteuttanut aiheellisia toimenpiteitä pannakseen täysimääräisesti ja asianmukaisesti täytäntöön kyseisen direktiivin 2 artiklan (27, 28, 31, 32, 34 ja 36 kohdan), 4 ja 5 artiklan, 6 artiklan 2 kohdan, 7 artiklan, 8 artiklan 1 ja 2 kohdan, 9 artiklan, 10 artiklan 2 kohdan, 11 artiklan 2–6 kohdan, 13 artiklan 4 kohdan, 14 artiklan eikä liitteitä II–VIII
            
         
               —
            
            
               Helleenien tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kreikan viranomaiset ovat panneet direktiivin 2000/06/EY täytäntöön Kreikan sisäisessä oikeudessa lailla 3199/2003, joka julkaistiin Kreikan virallisessa lehdessä (FEK/A/280/9.12.2003) ja joka ilmoitettiin komissiolle kansallisena täytäntöönpanotoimena. Tarkasteltaessa sitä, onko tämä lainsäädäntötoimi sopusoinnuissa direktiivin 2000/60/EY kanssa, on ilmennyt, että kyse on laista, jota on täsmennettävä antamalla sellaisia täytäntöönpanoäännöksiä, joilla kaikki kyseisen direktiivin säännökset pannaan täysimääräisesti täytäntöön.
   Komission mukaan direktiivin täsmällisellä täytäntöönpanolla Kreikan oikeudessa on erityistä merkitystä nyt esillä olevassa asiassa, koska direktiivi 2000/60/EY on laajan kohteensa ja laajan soveltamisalansa vuoksi perustavanlaatuisen merkityksen omaava lainsäädäntötoimi siltä osin kuin kyse on vesien suojelusta ja kestävästä hoidosta.
   Kreikan viranomaiset myöntävät sitä paitsi, että direktiiviä ei ole pantu täysimääräisesti täytäntöön ja että on tarpeen antaa lisää säännöksiä, joiden antamismenettely on aloitettu mutta ei vielä saatettu päätökseen.
   
      (1)  EUVL L 327, 22.12.2000, s. 1.